Þórunn Reynisdóttir , forstjóri Úrval-Útsýn , segist telja það óeðlilegt út frá samkeppnis sjónarmiðum að þurfa að keppa við banka . „ Eins og þetta lítur út í dag er Arion banki að leigja flugvélar til að fljúga fólki í sólarlandaferðir , ” segir Þórunn og vísar til þess að nú hafa Heimsferðir gengið frá leigusamningi um afnot af flugvél ítalsks flugfélags í allt sumar . Samtals verða sæti fyrir um 34 þúsund manns , báðar leiðir . „ Ég vona því að bankinn losi sig við Heimsferðir sem sem fyrst , ” segir Þórunn en hún vill ekki tjá sig um hvort Úrval-Útsýn hafi sýnt áhuga á kaupum á Heimsferðum . Sem fyrr segir þá tók Arion yfir Heimsferðir í júní í fyrra en þá hafði Andri Már Ingólfssonar rekið fyrirtækið frá stofnun þess árið 1992 . Andri Már hefur þó boðað endurkomu sína og er að setja á stofn nýja ferðaskrifstofu . „ Mér finnst það með ólíkindum að Andri Már komi núna , korteri eftir að hafa misst ferðaskrifstofurnar til bankans , og ætli að hefja leik á ný eins og ekkert sé eðlilegra . Það er ekkert eðlilegt við það . Svo kemur Andri fram í fjölmiðlum og segir að hann sé fullfjármagnaður . Nýstofnaða fyrirtækið hans er með hlutafé upp á 500 þúsund krónur samkvæmt fyrirtækjaskrá , ” bendir Þórunn á máli sínu til stuðnings . „ Þetta sýnir bara hvað þröskuldurinn er lágur í þessum rekstri og eitthvað bogið við kerfið . ” Í nýrri umfjöllun Túrista um ferðaskrifstofumarkaðinn var vísað til þess að þrjár stærstu ferðaskrifstofur landsins væru of litlar til að geta staðið sjálfar undir ferðum á eigin áfangastaði . Og það væri megin skýringin á því að farþegum Heimsferða , Vita og Úrval-Útsýn er oft flogið í sömu flugvélunum suður á bóginn . Undir þetta tók Kemal Yamanlar , framkvæmdastjóri Nazar , sem bauð upp á sólarlandaferðir héðan til Tyrklands fyrir nokkrum árum síðan . Aðspurð um þetta atriði þá segist Þórunn geta geta tekið undir að þær stærstu séu of litlar að einhverju leyti . Hún fullyrðir þó að þau hjá Úrval-Útsýn gætu alltaf ákveðið að fara ein á einhvern ákveðinn áfangastað án þess að kaupa sæti af t.d. Icelandair eða Norwegian . „ Það hefur einfaldlega verið nægt framboð að flugi til og frá landinu . Við erum alltaf að skoða nýja áfangastaði en við höfum þó ekki fundið nýjan góðan sem við teljum ákjósanlegan eins og árferðið er núna . ” Þórunn er aftur á móti ekki sammála því að Spánn sé erfiður og dýr markaður líkt og Yamanlar hélt fram . „ Spánn ekki dýr markaður og við erum með mjög góða samninga á öllum okkar áfangastöðum þar í landi . Það er einnig mikill áhugi fyrir ferðalögum til Spánar sem skýrir meðal annars framboðið á flugi þangað . ” Þó Úrval-Útsýn setji stefnuna á nokkurn veginn sömu sólarstaði í sumar og undanfarin ár , að frátöldum ferðum til Madeira , þá er ferðaskrifstofan að feta sig inn á nýjar lendur . „ Við erum að opna fyrstu raunverulegu netferðaskrifstofuna hér á landi þar sem hægt verður að bóka farmiða með öllum flugfélög . Tilgangurinn með þessari þjónustu er einfaldlega sá það bjóða fólki , sem vill ferðast á eigin vegum , að nýta sér kostina og öryggið sem fylgir því að versla við alíslenska ferðaskrifstofu eins og okkar . Í stað þess að þurfa að hringja í þjónustuver í fjarlægu landi ef eitthvað gerist eða jafnvel aldrei ná í neinn hjá þessu erlenda fyrirtæki sem ferðin var keypt af . Fréttir Icelandair breytir reglum og gjöldum Nú er ekki lengur hægt að breyta Economy Light farmiðum hjá Icelandir . Og sem fyrr eru margir mættir . Tölvupóstur : turisti hja turisti.is